Ернст Яндл
За живота на дърветата

Превод от немски: Венцеслав Константинов, —

chitanka.info

дори твърдите черни

пъпки, дори ленивите

пъпки светлината отваря.

дори красивите бели

цветчета, дори уханните

цветчета вятърът разпилява.

дори красивите зелени

листа, дори слънчевите

листа вятърът смачква.

дори старите големи

дървета, дори устойчивите

дървета времето скършва.

1954

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.